З зыскавай заявай у Менскі гарадзкі суд зьвярнуўся былы міністар абароны Беларусі й адзін зь верагодных кандыдатаў у прэзыдэнты Павал Казлоўскі. Ён патрабуе ад сталічнай фэміды прызнаньня за беспадстаўнае й незаконнае рашэньне Першамайскага суду сталіцы адмовіць разгляд ягонага зыску пра абарону гонару й годнасьці. Нагадаем: зыск спадаром Казлоўскім выстаўлены да Белтэлерадыёкампаніі й аўтараў праграмы "Рэзананс", што выйшла ў эфір 28 сакавіка гэтага году. Павал Казлоўскі спадзяецца на аб'ектыўнасьць суду вышэйшай інстанцыі й сьцьвярджае, што прыкладзе ўсе намаганьні, каб супрацоўнікі БТ былі прыцягнуты да адказнасьці.